
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 500 

25 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης αριθ. 1055963/425/ 

Α0013/96 (ΦΕΚ 354/Β/96) . 

Τροποποίηση απόφασης «Ανακατανομή προσδιορι- 
σθεισών κενών οργανικών θέσεων στην κεντρική 

υπηρεσία της ΓΓΒ» . 

Καθορισμός όρων και προϋποθέσεων ειδικής εκπαί¬ 
δευσης στην Ογκολογική Νοσηλευτική για νοσηλευ- 

τές-τριες τριτοβάθμιας εκπαίδευσης. 

Υπαγωγή του τακτικού προσωπικού της Δημοτικής Βι¬ 
βλιοθήκης Καρδίτσας στις διατάξεις του Α' μέρους 

του Ν. 1188/81. 

Τροποποίηση της Σ. 4155/26.5.1992 απόφασης Νο¬ 
μάρχη Ξάνθης. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1072176/569/Α0013 0) 

Τροποποίηση της απόφασης αριθ. 1055963/425/ 

Α0013/96 (ΦΕΚ 354/Β/96). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Α.Ν. 339/36 «Περί 
Κρατικών Λαχείων». 

2. Τις διατάξεις του άρθρου 2 Α.Ν. 2038/39 «Περί τρο- 
ποποιήσεως των διατάξεων περί Κρατικών Λαχείων». 

3. Τις διατάξεις του άρθρου. 93 του ΠΔ 284/1988 «Ορ¬ 
γανισμός του Υπουργείου Οικονομικών» (ΦΕΚ 128 και 
165 Α'). 

4. Την απόφασή μας 1055963/425/Α0013/96 (ΦΕΚ 
354/Β/96). 

5. Την ανάγκη διασφάλισης της ομαλής απρόσκοπτης 
και ασφαλούς διενέργειας των κληρώσεων των κρατικών 
λαχείων, ενόψη της διακοπής λειτουργίας των Δημοσίων 
Υπηρεσιών την 26.6.96. 

6. Την ομόφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στην έκτακτη συνε¬ 
δρίαση της 24.6.1996 σχετικά με την μετάθεση της ημε¬ 
ρομηνίας διενέργειας της Ε' κλήρωσης του Εθνικού Λα¬ 
χείου. 

7. Την απόφαση του Υπουργού Οικονομικών 1031920/ 


305/0006Α718.3.94 (ΦΕΚ 185/Β718.3.94) «Μεταβί¬ 
βαση της εξουσίας.... Ιδιου Υπουργείου». 

8. Το γεγονός ότι δεν δημιουργείται δαπάνη για τον κρα¬ 
τικό Προϋπολογισμό, αποφασίζουμε: 

1. Τροποποιούμε την υπ’ αριθ. 1055963/425/ 
Α0013/96 (ΦΕΚ 354/Β/96) απόφαση του Υπ. Οικονομι¬ 
κών «Καθορισμός του προγράμματος κληρώσεων της 
172ης έκδοσης Εθνικού Λαχείου» και μεταθέτουμε την 
ημερομηνία διενέργειας των διαδοχικών κληρώσεων της 
Έ κλήρωσης του Εθνικού Λαχείου της 172ης έκδοσης αυ¬ 
τού κατά μία ημέρα και ορίζουμε η κλήρωση αυτή να γίνει 
27, 38/6 και 1,2, 3/7/96. 

2. Η απόφαση αυτή θα δημοσιευθεί στην Εφημερίδα 
της Κυβερνήσεως μέχρι την 25.6.1996. 

Αθήνα 24 Ιουνίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


-*- 

Αριθ. ΔΠ/Φ6.8/ΟΙΚ. 17370 (2) 

Τροποποίηση απόφασης «Ανακατανομή προσδιορισθει- 
σών κενών οργανικών θέσεων στην κεντρική υπηρεσία 
της ΓΓΒ 

Η ΥΠΟΥΡΓΟΣ ΑΝΑΠΤΥΞΗΣ 


Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 21 τουΝ. 2085/92 (ΦΕΚ 
170/Α/92). 

3. Τις διατάξεις του ΠΔ 229/86 (ΦΕΚ 96/Α/86) όπως 
τροποποιήθηκαν με τις διατάξεις των ΠΔ 396/89 «Οργανι¬ 
σμός της ΓΓΒ» και ΠΔ 189/95 (ΦΕΚ 99/Α/95). 

4. Την αριθμ. 166/22.12.1993 (ΦΕΚ 201/Α/23.12.92) 
πράξη του Υπουργικού Συμβουλίου «Διατήρηση και ανα¬ 
κατανομή κενών οργανικών θέσεων μόνιμου και με σχέση 
εργασίας ιδιωτικού δικαίου προσωπικού των Κεντρικών 
Υπηρεσιών Υπουργείων και Γενικών Γραμματειών Υπουρ¬ 
γείων». 

5. Την αριθμ. ΔΠ/Φ6.7/399/12.1.1993 (ΦΕΚ 33/Β/ 
1.2.93) υπουργική απόφαση «Προσδιορισμός κατά κατη¬ 
γορία και κλάδο κατανεμομένων οργανικών θέσεων στην 
κεντρική υπηρεσία της ΓΓΒ». 

6. Την αριθμ. ΔΠ/Φ6.7/3455/22.2.1993 (ΦΕΚ 204/Β/ 

26.3.93) υπουργική απόφαση «Ανακατανομή προσδιορι- 
σθεισών κενών οργανικών θέσεων στην κεντρική υπηρε¬ 
σία της ΓΓΒ». 

7. Την αριθμ. 289/14.2.96 (ΦΕΚ 92/Β/14.2.96) από¬ 
φαση του Πρωθυπουργού και της Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυξης 
Φοίβο Ιωανν'ιδη και Μιχάλη Χρυοοχοίδη», όπως τροποποι¬ 
ήθηκε με την 674/22.2.1996 (ΦΕΚ 118/Β/28.2.1996) 
ομοία. 

8. Την ανάγκη τροποποίησης της αριθ. 399/12.1.93 
υπουργικής απόφασης και περαιτέρω ανακατανομής των 
δια της αποφάσεως αυτής οριζομένων θέσεων, δια της 
μετατροπής δύο θέσεων της κατηγορίας ΤΕ του κλάδου 
Τεχνολογικών Εφαρμογών, σε θέσεις της κατηγορίας ΥΕ 
κλάδου Επιμελητών και κλάδου Προσωπικού Καθαριότη¬ 
τας αντίστοιχα, αποφασίζουμε: 

Τροποποιούμε την αριθμ. ΔΠ/Φ6.7/399/12.1.93 (ΦΕΚ 
33/Β/1.2.93) υπουργική απόφαση με την οποία προσδιο¬ 
ρίστηκαν κατά κατηγορία και κλάδο οι εικοσιεννέα (29) 
κενές οργανικές θέσεις, που προβλέπονται από την αριθ. 

166/22.12.92 πράξη του Υπουργικού Συμβουλίου για την 
κεντρική υπηρεσία της Γενικής Γραμματείας Βιομηχανίας, 
όπως αυτή τροποποιήθηκε με την ΔΠ/Φ6.7/3455/ 
22.2.93 (ΦΕΚ 204/Β/26.3.93) υπουργική απόφαση και 
ανακατανέμουμε τις θέσεις αυτές ως ακολούθως: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού 12 

Κλάδος ΠΕ Μηχανικών 3 

Κλάδος θετικών Επιστημών 2 

ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού 2 

Κλάδος ΤΕ Τεχνολογικών Εφαρμογών 1 

Κλάδος ΤΕ Πληροφορικής 1 

ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού 1 

Κλάδος ΔΕ Δακτυλογράφων 1 

Κλάδος ΔΕ Προσωπικού Η/Υ 1 

Κλάδος ΔΕ Τηλεφωνητών 1 

ΚΑΤΗΓΟΡΙΑ ΥΕ 

Κλάδος ΥΕ Επιμελητών ' 1 

Κλάδος ΥΕ Προσωπικού Καθαριότητας 2 

Κλάδος ΥΕ Φυλάκων-Νυκτοφυλάκων 1 

ΣΥΝΟΛΟ 29 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, καθ’ 
όσον δεν προκαλείται για σύσταση νέων θέσεων, αλλά για 
ανακατανομή δια μετατροπής δύο εκ των τριών υπαρχου- 
σών κενών θέσεων του κλάδου ΤΕ Τεχνολογικών Εφαρμο¬ 
γών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1996 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Υ7/ΟΙΚ. 3841 (3) 

Καθορισμός όρων και προϋποθέσεων ειδικής εκπαίδευ¬ 
σης στην Ογκολογική Νοσηλευτική για νοσηλευτές- 

τριες τριτοβάθμιας εκπαίδευσης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Το Ν. 1397/83 «Εθνικό Σύστημα Υγείας» (ΦΕΚ 143/Α/ 
83). 

Τις διατάξεις του άρθρου 5 του Ν. 1579/85 «Ρυθμίσεις 
για την εφαρμογή και ανάπτυξη του Εθνικού Συστήματος 
Υγείας και άλλες διατάξεις» (ΦΕΚ 217/Α/85). 

Το Ν. 1278/82 «Για σύσταση Κεντρικού Συμβουλίου 
Υγείας» (ΦΕΚ 105/Α/82). 

Την αρ. 22 της 116ης Ολομ./20.7.95 Απόφαση του 
ΚΕ.Σ.Υ. 

Την αρ. ΔΥ3α/οικ. 158/29.1.96 (ΦΕΚ 59/Β/96) Κοινή 
απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Καθορίζουμε τους όρους και τις προϋποθέσεις για την 
ειδική εκπαίδευση Νοσηλευτών/τριών στην Ογκολογική 
Νοσηλευτική, ως ακολούθως: 

ΚΕΦΑΛΑΙΟ ΠΡΩΤΟ 
Άρθρο 1 
Δικαιούχοι 

Για την παρακολούθηση του ειδικού εκπαιδευτικού 
Προγράμματος Νοσυλευτών στην Ογκολογική Νοσηλευ¬ 
τική απαιτούνται: 

α) Πτυχίο ή Δίπλωμα Νοσηλευτού-τριας τριτοβάθμιας 
εκπαίδευσης. 

β) Ενός έτους τουλάχιστον ευδόκιμος υπηρεσία νοση¬ 
λευτών σε Νοσηλευτκά ή Προνοιακά Ιδρύματα Δημοσίου ή 
Ιδιωτικού Δίκαιου, εποπτευόμενα και επιχορηγούμενα 
από το Δημόσιο. 

γ) Ο ενδιαφερόμενος να υπηρετεί κατά το χρόνο της 
επιλογής στον κλινικό τομέα και να εκτελεί χρέη νοσηλευ- 
τού. 

Άρθρο 2 

Μονάδες παροχής εκπαίδευσης Νοσηλευτών στην Ογκο- 
λογική Νοσηλευτική 

Η ειδική εκπαίδευση Νοσηλευτών στην Ογκολογική Νο¬ 
σηλευτική παρέχεται από τα ειδικά Ογκολογικά Ιδρύματα 
που διαθέτουν: 

1) Παθολογικές και Χειρουργικές Νοσηλευτικές Μονά¬ 
δες για την αντιμετώπιση ασθενών με οξεία και χρόνια 
ογκολογικά προβλήματα (διάγνωση, θεραπεία, αποκατά¬ 
σταση κ.λπ.). 

2) Στελέχωση των Νοσηλευτικών Μονάδων με Νοση¬ 
λευτές τριτοβάθμιας εκπαίδευσης. 

3) Νοσηλεύτρια/τη υπεύθυνό της εκπαίδευσης κατά 
προτίμηση ΠΕ με διετή τουλάχιστον προϋπηρεσία στον 
τομέα της Ογκολογίας και ελλείψει τούτων Νοσηλευτή- 
τρια ΤΕ με πενταετή τουλάχιστον προϋπηρεσία στον το¬ 
μέα της ογκολογίας. 

4) Γενική υποδομή του Νοσοκομείου (χώροι δίδασκα- 

λίας, εποπτικά μέσα κ.λπ.). 

5) Γραμματειακή υποστήριξη- 

Άρθρο 3 

Αριθμός εκπαιδευομένων 

Ο αριθμός των εκπαιδευομένων νοσηλευτών καθορίζε¬ 
ται από το συγκεκριμένο Νοσοκομείο και εξαρτάται από τη 
στελέχωση των Νοσηλευτικών Μονάδων με ιατρικό και νο¬ 
σηλευτικό προσωπικό. 

Άρθρο 4 

Διαδικασία επιλογής εκπαιδευομένων 
Α. Για την παρακολούθηση ίου προγράμματος απαιτού¬ 
νται: 

α) Αίτηση του ενδιαφερόμενου. 
β) Αντίγραφο τίτλου σπουδών. 

γ) Πιστοποιητικό ενός έτους τουλάχιστον προϋπηρε¬ 
σίας νοσηλευτή. 

δ) Υπεύθυνη δήλωση του ενδιαφερόμενου ότι μετά την 
ειδική εκπαίδευση θα υπηρετήσει στο νοσοκομείο που 
ανήκει οργανικά για δύο (2) τουλάχιστον χρόνια. 

ε) Βεβαίωση του φορέα προέλευσης ότι οι υπηρεσιακές 
ανάγκες επιτρέπουν την απουσία του ενδιαφερόμενου για 
την ειδική αυτή εκπαίδευση. 

στ) Βεβαίωση του φορέα στον οποίο υπηρετεί, ότι ασκεί 
τα καθήκοντα του Νοσηλευτή κατά τον χρόνο υποβολής 
της αίτησης ευδοκίμως. 

Β. Αρμόδιο για την επιλογή είναι το Διοικητικό Συμβού¬ 
λιο του Νοσοκομείου που ο ενδιαφερόμενος υπέβαλε την 
αίτηση και τα δικαιολογητικά της προηγούμενης παραγρά¬ 
φου, στο οποίο διαβιβάζεται ο σχηματισθείς φάκελος του 
ενδιαφερόμενου, με γνώμη του Δ.Σ. του Νοσοκομείου 
που υπηρετεί ο νοσηλευτής. 

Άρθρο 5 

Υπηρεσιακή κατάσταση εκπαιδευομένων 

1. Οι εκπαιδευόμενοι νοσηλευτές καθ’ όλο το διάστημα 
της εκπαίδευσής τους τελούν σε διατεταγμένη υπηρεσία. 
Δικαιούνται των τακτικών τους αποδοχών και της ετήσιας 
κανονικής άδειας, η οποία δεν θα πρέπει να συμπίπτει με 
χρονικά διαστήματα της εκπαίδευσης- Δεν δικαιούνται 
έξοδα μετάθεσης, μετακίνησης, απόσπασης κ.λπ., δαπά¬ 
νες για ημεραργίες κ.λπ. 

Μετά το τέλος της εκπαίδευσης επανέρχονται στο νο¬ 
σοκομείο που υπηρετούν. 

2. Οι εκπαιδευόμενοι που διακόπτουν το πρόγραμμα οι- 
κειοθελώς και αναιτιολόγητα δεν μπορούν να επαναλά- 
βουν τούτο αν δεν παρέλθουν τουλάχιστον 5 χρόνια. 

3. Ο εκπαιδευόμενος Νοσηλευτής που διακόπτει το 
πρόγραμμα για λόγους υπηρεσιακών αναγκών ή ανωτέρας 
βίας, δύναται να συνεχίσει το πρόγραμμα, τον αμέσως 
επόμενο χρόνο μετά από γνώμη του ΚΕ.Σ.Υ. 

Άρθρο 6 

1. Το Διοικητικό Συμβούλιο του Νοσοκομείου που παρέ¬ 
χει την εκπαίδευση είναι αρμόδιο για τον καθορισμό του 
αριθμού των εκπαιδευομένων, ανάλογα με τις δυνατότη¬ 
τες που διαθέτει. 

Σε κάθε περίπτωση, για τη θεωρητική διδασκαλία, ο 
αριθμός των εκπαιδευομένων δεν μπορεί να είναι μικρό¬ 
τερος από 10 και μεγαλύτερος από 30. 


2. Οι αιτήσεις των υποψηφίων, θα διαβιβάζονται στη 
Νοσηλευτική Υπηρεσία του Ιδρύματος, που παρέχει την 
εκπαίδευση αυτή, μέχρι τα τέλη Ιουνίου κάθε έτους. 

Η Νοσηλευτική Υπηρεσία υποβάλλει τις αιτήσεις, με ει¬ 
σήγησή της στο Δ.Σ., για την τελική επιλογή. 

3. Η έναρξη του ειδικού εκπαιδευτικού προγράμματος 
θα πραγματοποιείται το μήνα Οκτώβριο εκάστου έτους. 

4. Η θεωρητική διδασκαλία θα γίνεται από γιατρούς, Νο¬ 
σηλευτές και άλλους ειδικούς. 

ΚΕΦΑΛΑΙΟ ΔΕΥΤΕΡΟ 

Άρθρο 7 

Διάρκεια της εκπαίδευσης 

1. Η διάρκεια της εκπαίδευσης των Νοσηλευτών στην 
Ογκολογική Νοσηλευτική είναι έξι (6) μήνες (24) εβδομά¬ 
δες με σύνολο εκπαιδευτικών ωρών 38 εβδομαδιαίως. 

2. Από τις ημέρες εκπαίδευσης κάθε εβδομάδα η μία 0) 
διατίθεται για θεωρητική διδασκαλία (3ΤΙΙ0Υ ϋΑΥ) και οι 
(4) για πρακτική άσκηση με ενεργό συμμετοχή των εκπαι- 
δευομένων στις νοσηλευτικές διαδικασίες σε κυκλικό 
ωράριο. 

3. Ο συνολικός αριθμός των ωρών του προγράμματος 
είναι (900) ώρες οι οποίες κατανέμονται σε (200) ώρες 
θεωρητικής διδασκαλίας και οι (700) σε πρακτική άσκηση. 

Άρθρο 8 

Εκπαιδευτικό Πρόγραμμα ειδικής εκπαίδευσης 
στην Ογκολογική Νοσηλευτική 

ΓΕΝΙΚΟΣ ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Ο σκοπός του προγράμματος είναι: 

Να προετοιμάσει κατάλληλα τους εκπαιδευόμενους νο¬ 
σηλευτές ώστε να διαθέτουν τις απαραίτητες γνώσεις, δε¬ 
ξιότητες και πεποιθήσεις ώστε να αναλαμβάνουν με υπευ¬ 
θυνότητα τη νοσηλευτική φροντίδα ασθενών με καρκίνο, 
στις υπηρεσίες πρωτοβάθμιας, δευτεροβάθμιας και τριτο¬ 
βάθμιας περίθαλψης. 

Η φροντίδα αυτή θα παρέχεται με την οργάνωση, πα¬ 
ροχή και εκτίμηση των αποτελεσμάτων, εξατομικευμένου 
και ολοκληρωμένου νοσηλευτικού προγράμματος, θα πα¬ 
ρέχεται με σεβασμό στην προσωπικότητα και τα δικαιώ¬ 
ματα κάθε ατόμου τόσο στη φάση ΉΚ διάγνωσης, όσο και 
κατά τη διάρκεια της θεραπείας και αποκατάστασης. 

Επίσης στο τελικό στάδιο της νόσου με στόχο την ανα¬ 
κούφιση και την εξασφάλιση της καλύτερης δυνατής ποιό¬ 
τητας ζωής για κάθε άρρωστο και το οικογενειακό του πε¬ 
ριβάλλον. 

Οι εκπαιδευόμενοι νοσηλευτές μετά το πέρας της εκπαί¬ 
δευσής τους θα πρέπει να είναι ικανοί ώστε: 

α) Να αναγνωρίζουν προειδοποιητικά σημεία και συ¬ 
μπτώματα του καρκίνου ομάδων υψηλού κινδύνου και 
πληθυσμών στόχων. 

β) Να παρέχουν πληροφορίες και συστάσεις στο κοινό, 
με στόχο την προσπάθεια μείωσης πιθανότητας προσβο¬ 
λής από καρκίνο. 

γ) Να ενθαρρύνουν και να καθοδηγούν άτομα, να υιοθε¬ 
τούν υγιή τρόπο διαβίωσης και να υποστηρίζουν εκείνα, 
που προσπαθούν να αλλάξουν τρόπο διαβίωσης. 

δ) Να ενθαρρύνουν οικογένειες υψηλού κινδύνου να 
υποβάλλονται σε διαγνωστικές εξετάσεις, 
ε) Να υποστηρίζουν άτομα με καρκίνο σε όλη τη φάση 


5434 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της διάγνωσης. 

στ) Να αναγνωρίζουν και να ανιχνεύουν τις βιοψυχοκοι- 
νωνικές και οικονομικές επιπτώσεις της νόσου και της θε¬ 
ραπείας (χειρουργείο χημιοθεραπεία - ακτινοθεραπεία 
κ.λπ.), στο άτομο και στην οικσγένειά του. 

ζ) Να συμμετέχουν υπεύθυνα στην παρεχόμενη θερα¬ 
πευτική αγωγή ως ισότιμα και ενεργά μέλη της πολυδύνα¬ 
μης θεραπευτικής ομάδος. 

η) Να συνεργάζονται αρμονικά με τον άρρωστο, την οι¬ 
κογένεια και τους συναδέλφους στην κατάστρωση και 
εφαρμογή ρεαλιστικού εξατομικευμένου προγράμματος 
φροντίδας και αποκατάστασης για κάθε ασθενή. 

θ) Να βοηθούν τον άρρωστο να μάθει να ζει με τους πε¬ 
ριορισμούς που υπέβαλε η νόσος και η θεραπευτική 
αγωγή στη ζωή του και να προσαρμόζεται στις μεταβαλλό¬ 
μενες συνθήκες. 

ι) Να παρέχουν πληροφορίες σχετικά με τη νόσο και τη 
θεραπευτική αγωγή, μέσα στα όρια του εξατομικευμένου 


προγράμματος του ασθενούς. 

. κ) Να προωθούν και να καλλιεργούν την αυτοφροντίδα, 
την ανεξαρτησία και την αυτονομία του αρρώστου, ώστε 
να διατηρεί τη μέγιστη δυνατή σωματική και ψυχική ευεξία 
και λειτουργικότητα. 

λ) Να αντιμετωπίζουν ικανοποιητικά τα ποικίλα συμπτώ¬ 
ματα των ασθενών που βρίσκονται στο τελικό στάδιο και 
τους βοηθούν να εξασφαλίσουν ειρηνικό και αξιοπρεπή 
θάνατο. 

μ) Να αντιμετωπίζουν ικανοποιητικά την ψυχική ένταση 
που προκαλεί η συνεχής επαφή με ασθενείς με χρόνιο νό¬ 
σημα. 

ν) Να αναπτύξουν κριτικό πνεύμα στην επίλυση των ηθι¬ 
κών διλημμάτων που εμφανίζονται στην καθημερινή κλι¬ 
νική πράξη. 

ξ) Να καλλιεργούν τη νοσηλευτική έρευνα και τη συνεχή 
επιμόρφωση στον τομέα της εργασίας τους. 


ΕΞΕΙΔΙΚΕΥΣΗ ΣΤΗΝ ΟΓΚΟΛΟΓΙΚΗ ΝΟΣΗΛΕΥΤΙΚΗ 
ΠΡΟΚΑΤΑΡΤΙΚΟ ΕΚΠΑΙΔΕΥΤΙΚΟ ΠΡΟΓΡΑΜΜΑ 
1 η Εκπαιδευτική Ενότητα (4 εβδομάδων) 


Βασικές Αρχές στην Κλινική Ογκολογία 
και Ογκολογική Νοσηλευτική 

ΩΡΕΣ ΕΒΔΟΜΑΔΙΑΙΟΣ ■ ■ 

Προσανατολισμός και ενημέρωση (φιλοσοφία σκοποί νοσηλευτικού 

θεωρία 

Πρακτική Σύνολο 

προγράμματος, μέθοδοι διδασκαλίας, αξιολόγηση 


Άσκηση 

εκπαιδευομένων, χρήσης βιβλιοθήκης) 

• Ολιστική νοσηλευτική προσέγγιση αρρώστου με καρκίνο 

• Εφαρμογή Νοσηλευτικής διεργασίας 

2 


• Νοσηλευτικές θεωρίες και ο ασθενής με καρκίνο 

• Άσκηση ογκολογικής νοσηλευτικής στο νοσοκομείο και την 
κοινότητα 

• Έξοδος ασθενούς από το νοσοκομείο και η επανένταξή του 
στην κοινότητα 

• Η νοσηλευτική έρευνα στην ογκολογική νοσηλευτική 

• Βιολογία του καρκινικού κυττάρου - καρκινογένεση 

• Παθοφυσιολογία κακοήθων όγκων - ταξινόμηση - μετάσταση 

2 


• Επιδημιολογία - Αιτιολογία - Ανίχνευση 




• Κοινωνική επιδημιολογία της χρόνιας νόσου 

• Κοινωνική ψυχολογία (το στίγμα του καρκίνου) 3 

• Η αλήθεια για τη νόσο και η πληροφόρηση του ασθενούς 

• Διαπροσωπικές σχέσεις ασθενούς και νοσηλευτών 

• Κοινωνικές ανάγκες ασθενών με καρκίνο 

• Υποστηρικτικοί - αμυντικοί μηχανισμοί 

• Ο ρόλος των κοινωνικών ομάδων 

7 31 


2η Εκπαιδευτική Ενότητα (4 εβδομάδων) 

Η Νοσηλευτική στην Προαγωγή της Υγείας 
Πρόληψη και Έγκαιρη Διάγνωση στον Καρκίνο 

• Διαγνωστικές Μέθοδοι: Ακτινολογικές, Κυτταρολογικές, θεωρία Πρακτική 

Ραδιοΐσοτοπικές Αξονική και Μαγνητική Τομογραφία Άσκηση 


38 


Σύνολο 

• Φροντίδα και υποστήριξη ασθενούς και οικογένειας στη φάση 
των διαγνωσιτκών εξετάσεων, της αναμονής των εξετάσεων και 
της ανακοίνωσης της διάγνωσης 


• Πρόληψη του καρκίνου - Εννοιολογικδς προσδιορισμός 

• Ανίχνευση και έγκαιρη διάγνωση κακοήθων όγκων 

• Η πολιτική της Ευρωπαϊκής Κοινότητας στην πρόληψη του 
καρκίνου 

• Προσυμπτωματική διάγνωση του καρκίνου 

• Πρόγραμμα πληθυσμιακού ελέγχου, ο ρόλος των νοσηλευτών 

• Νοσηλευτικές αρμοδιότητες στην πρωτογενή και δευτερογενή 
πρόληψη των κακοήθων νεοπλασιών μαστού, αναπνευστικού, 
ουροποιογεννητικού, γαστρεντερικού συστήματος και 
δέρματος 

• Διατροφική αγωγή 

• Η πρόληψη του καρκίνου στο σχολείο 

• Πρόληψη του Α1ϋ3 

3 



• Αρχές ενημέρωσης, διδασκαλίας και μαθήσεως, σχετικά με τον 
καρκίνο (ομαδική - ατομική) 

• θεωρίες μάθησης ενηλίκων 

• Μέθοδοι ενημέρωσης και συγκράτησης πληροφοριών 

• Παρουσίαση εκπαιδευτικού υλικού 

• Αξιολόγηση εκπαιδευτικών προγραμμάτων 

2 

7 

31 

38 

3η Εκπαιδευτική Ενότητα (4 εβδομάδων) 

Η Νοσηλευτική στη θεραπευτική του Καρκίνου 



• θεραπευτικές μέθοδοι στον Καρκίνο 

• Αρχές χειρουργικής ογκολογίας 

• Προεγχειρητική - Διεγχειρητική και Μετεγχειρητική φροντίδα 

• Ακτινοφυσική - Βιολογικές επιδράσεις ιονίζουσας ακτινοβολίας 

• Ακτινοπροστασία - Αρχές ακτινοθεραπείας - παρενέργειες 

• Φροντίδα ασθενούς που υποβάλλεται σε τηλεθεραπεία, 
βραχυθεραπεία, θεραπείες με ραδιενεργά ισότοπα 

θεωρία 

1 

. 1 

Πρακτική 

Άσκηση 

Σύνολο 

• Αρχές ενδοκρινικής θεραπείας 

• Αρχές χημειοθεραπείας. Κυτταροταξικά 

• Φάρμακα. Ασφαλής χορήγηση, δοσολογίες φαρμάκων και 
ρύθμιση χορήγησης ενδοφλεβιών διαλυμάτων 

• Υψηλές δόσεις, χρήση κεντρικών καθετήρων ΗΙΟΚΜΑΝ 

1 



• Ανοσοθεραπεία - υπερθερμία - εναλλακτικές μορφές 
θεραπείας 

• Παρανεοπλασματικά σύνδρομα. Επείγοντα στην ογκολογία 

• Αντιμετώπιση και φροντίδα 

1 



• θεραπευτική και νοσηλευτική αντιμετώπιση επιδράσεων 
καρκίνου και θεραπείας 

• Οξύς και χρόνιος πόνος 

• Γαστρεντερικές διαταραχές 

• Ερεθισμός στοματικής κοιλότητας δύσπνοια, δερματικές 
εκδηλώσεις 

• Αλλωπεκία, ανορεξία, απώλεια ή αύξηση βάρους, καχεξία, 
κόπωση 

• . Άγχος, ανασφάλεια, κοινωνική απομόνωση, λοιμώξεις και 
αιμορραγία 

3 

7 

31 

38 

4η Εκπαιδευτική Ενότητα (2 εβδομάδων) 

Η Νοσηλευτική στην Αποκατάσταση και Ποιότητα 
Ζωής Ασθενών με Καρκίνο 

• Ψυχοκοινωνικοί παράγοντες που επηρεάζουν τον άρρωστο και θεωρία Πρακτική 

τα μέλη της υγειονομικής ομάδας Άσκηση 

Οικονομικές διαστάσεις της νόσου 

Αλλαγή εικόνας σώματος 

Δυνατότητες νοσηλευτικής παρέμβασης 4 

• Σεξουαλικότητα και καρίνος 

• Αποκατάσταση ασθενών με καρκίνο. Πραγματικότητα και 
προοπτικές 

• Συνεργασία με άλλες υπηρεσίες 
Δυνατότητες και δυσκολίες 

Διατροφική υποστήριξη. Πνευματικές ανάγκες ασθενών. 

Αντιμετώπιση 


Σύνολο 


• Ηθικά διλήμματα στην περίθαλψη ασθενών με καρκίνο. 

Συναίνεση για υποβολή σε θεραπευτική αγωγή 

• Δικαιώματα του αρρώστου κλινικές δοκιμασίες 3 

• Ευθανασία 

• Έλεγχος ενημέρωσης 

• Επαγγελματική κόπωση των νοσηλευτών 


• Δυνατότητες πρόληψης και αντιμετώπισης 


7 31 


5η Εκπαιδευτική Ενότητα (5 εβδομάδων) 

Η Νοσηλευτική στην Αντιμετώπιση Ασθενών 
με κυριότερες Μορφές Κακοήθων Όγκων 

• Λευχαιμία σε ενήλικες και παιδιά θεωρία Πρακτική 

• Πολλαπλούν Μυέλωμα Άσκηση 

• Μεταμόσχευση Μυελού των οστών 2 

• Φροντίδα αρρώστου με λευχαιμία 


38 


Σύνολο 


• Ο καρκίνος στην παιδική ηλικία 
Νοσηλευτική φροντίδα 

• Οικογένεια και παιδί με καρκίνο 

• ΗΟϋθΚΙΝ και ΗΟϋΘΚΙΝ λεμφώματα 

Φροντίδα ασθενούς με λέμφωμα 2 

• Καρκίνος του μαστού - Πλαστική αποκατάσταση - Φροντίδα 

• Όγκοι εγκεφάλου - Νοσηλευτική φροντίδα ασθενών 

• θεραπεία και φροντίδα ασθενών με γυναικολογικό καρκίνο 

• Αντιμετώπιση ασθενών με καρκίνο πνεύμονος, Νοσηλευτική 
παρέμβαση 


• Όγκοι κεφαλής και τραχήλου 

θεραπευτική αντιμετώπιση - προβλήματα επικοινωνίας - 
αποκατάσταση - φροντίδα 2 

• Αντιμετώπιση όγκων γαστρεντερικού συστήματος. 

Νοσηλευτικές παρεμβάσεις φροντίδα ατόμων μετά τη 
χειρουργική επέμβαση - αποκατάσταση 


• θεραπευτική αντιμετώπιση και φροντίδα ασθενών με όγκο 

οφθαλμών, θυμοειδούς, οστών και καρίνο δέρματος 1 

• Καρκίνος και ΑΙϋ3 


7 


31 


38 

6η Εκπαιδευτική Ενότητα (4 εβδομάδων) 

Η Νοσηλευτική στο Τελικό Στάδιο της Νόσου 

• Αρχές ανακούφισης και φροντίδας θεωρία Πρακτική 

• θεωρίες αποχωρισμού και απώλειας Ασκηση 

• Αναδράσεις θλίψεως 

• Συνεχιζόμενη φροντίδα και έλεγχος συμπτωμάτων προχωρημέ¬ 
νης νόσου ^ 

• Ξενώνες τελικής νοσηλείας 

• Υγειονομική ομάδα 


• Προθανάτιο πένθος και θρήνος 

• Διαχείριση και αποδοχή της πραγματικότητας 

• Επικοινωνία στο τελικό στάδιο 

• Ποιότητα ζωής στο τελικό στάδιο λ 

• Η αξιοπρέπεια στο θάναταο 

• Υποστήριξη οικογενιακού περιβάλλοντος στην προθανάτια και 
μεταθανάτια φάση 


Σύνολο 


• Νοσηλεία αρρώστου τελικού σταδίου στο σπίτι - πλεονεκτή¬ 
ματα, οργάνωση 

• Εξοπλισμός - στελέχωση με νοσηλευτικό και λοιπό προσωπικό, 

καθήκοντα και αρμοδιότητες νοσηλευτικού προσωπικού 3 

• Εξατομικευμένη νοσηλευτική φροντίδα ασθενούς και οικογέ- 

νειας 7 31 

7η Εκπαιδευτική Ενότητα (1 εβδομάδων) 

Η Επαγγελματική Ανάπτυξη στην Ογκολογική Νοσηλευτική - Καθήκοντα 


• Επαγγελματικές προοπτικές 

• Συνεχής επιμόρφωση - Αυτοαξιολόγηση 

• Καλλιέργεια νοσηλευτικής έρευνας 

• Αυτόνομη άσκηση της Ογκολογικής Νοσηλευτικής 

• Κριτήρια ποιότητας στην ογκολογική νοσ/κή 

'Αρθρο9 

Οι εκπαιδευόμενοι κατά τη διάρκεια του προγράμματος 
υποχρεούνται να εκπονήσουν εργασία, σύμφωνα με τη 
μέθοδο της Νοσηλευτικής Διεργασίας, η οποία θα εγκρί- 
νεται από τον υπεύθυνο εκπαίδευσης, ο οποίος έχει την 
ευθύνη της επίβλεψης και αξιολόγησής της. 

Η παρακολούθηση του προγράμματος είναι υποχρεω¬ 
τική. 

Η εκπαίδευση χαρακτηρίζεται ελλειπής: 

Εάν ο εκπαιδευόμενος έχει περισσότερες απουσίες 
από το 1 /10 του συνόλου των ωρών θεωρητικής διδασκα¬ 
λίας που προβλέπονται από το ειδικό πρόγραμμα. 

Εάν ο εκπαιδευόμενος έχει απουσίες περισσότερες 
από το 1 /10 των υποχρεωτικών ωρών κλινικής άσκησης. 

Η εκπαίδευση χαρακτηρίζεται ελλειπής και επαναλαμ¬ 
βάνεται υποχρεωτικά, αν ο εκπαιδευόμενος έχει περισσό¬ 
τερες απουσίες από το 1 /5 του συνόλου των ωρών θεωρη¬ 
τικής διδασκαλίας και πρακτικής άσκησης. 

Όταν η φοίτηση χαρακτηριστεί ελλειπής, σύμφωνα με 
τα προηγούμενα η Επιτροπή Αξιολόγησης κρίνει αν ο εκ¬ 
παιδευόμενος θα πρέπει να συμπληρώσει ή να επαναλά- 
βει το πρόγραμμα. 

Η τελική αξιολόγηση του εκπαιδευόμενου γίνεται από 
τριμελή Επιτροπή που αποτελείται από το Δ/ντή του 


θεωρία Πρακτική Σύνολο 

Άσκηση 

7 

7 31 38 

Ογκολογικού Τμήματος, τη Δ/ντρια-τή της Νοσηλευτικής 
Υπηρεσίας και τον (την) υπεύθυνο εκπαίδευσης. 

Η αξιολόγηση περιλαμβάνει: 

Εξετάσεις στη θεωρία που διδάχτηκε και της Εργασίας 
που εκπόνησε κατά τη διάρκεια της εκπαίδευσής του. 

Της κλινικής επίδοσης και απόδοσης. 

Η επίδοση των εκπαιδευομένων βαθμολογείται: 

Κλινική άσκηση και εργασία: 1-10 

Γ ραπτή εξέταση: 1-10 

Οι βαθμοί αξιολογούνται ως εξής: 

Άριστα 8,5 έως 10 

Πολύ καλά 7 έως 8,4 

Καλά 5,5 έως 6,9 

Σχεδόν καλά 5 έως 5,4 

Οι βαθμοί κάτω του πέντε (5) είναι απορριπτικοί, επιτυ¬ 
χών θεωρείται ο εκπαιδευόμενος όταν στις περιπτώσεις 
1, 2 και 3 της αξιολόγησης βαθμολογείται άνω του πέντε 
(δ). 

Σε περίπτωση αποτυχίας οι εξετάσεις επαναλαμβάνο¬ 
νται μετά ένα (1) μήνα. 

Μετά την επιτυχή περάτωση του προγράμματος, χορη¬ 
γείται πιστοποιητικό Ειδικής Εκπαίδευσης, το οποίο υπο¬ 
γράφεται από το Δ/ντή του Ογκολογικού Τμήματος και τον 
(την) Δ/ντή-τρια της Νοσηλευτικής Υπηρεσίας. 

ΚΕΦΑΛΑΙΟ ΤΡΙΤΟ 
Μεταβατική Διάταξη 
Άρθρο 10 

Νοσηλευτές που έχουν εκπαιδευθεΐ σε κανονικό πρό¬ 
γραμμα Ογκολογικής Νοσηλευτικής του Πανεπιστημίου 
Αθηνών διάρκειας 6 μηνών και με αντίστοιχο επίσημο πι¬ 
στοποιητικό μπορούν να ζητήσουν αναγνώριση της ειδικής 
εκπαίδευσης από το Υπουργείο Υγείας και Πρόνοιας 
αφού γνωμοδοτήσει για το θέμα αυτό το Κεντρικό Συμ¬ 
βούλιο Υγείας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 10 Ιουνίου 1996 

Ο ΥΦΥΠΟΥΡΓΟΣ 

ΦΡ. ΠΑΠΑΔΕΛΛΗΣ 
- φ - 

Αριθ. 8801 (4) 

Υπαγωγή του τακτικού προσωπικού της Δημοτικής Βιβλιο¬ 
θήκης Καρδίτσας στις διατάξεις του Α' μέρους του Ν. 

1188/Θ1. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 παρ. 1 του Ν. 118Θ/81 
«Περί κυρώσεως του Κώδικα περί κατάστασης προσωπι¬ 
κού των Οργανισμών Τοπ. Αυτ/σης». 

2. Τις διατάξεις του άρθρου 29Α του Ν. 1558/85, σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Το γεγονός ότι ο μέσος όρος των ετησίων τακτικών 
εσόδων, τα οποία πραγματοποίησε η Δημοτική Βιβλιο¬ 
θήκη Καρδίτσας κατά τη διετία 1993 και 1994 ανήλθε στο 
ποσό των 9.120.000 δραχμών και ότι το τριπλάσιο της 
ετήσιας δαπάνης για τη μισθοδοσία δύο (2) υπαλλήλων με 
το 26ο μισθολογικό κλιμάκιο, σύμφωνα με το μισθολόγιο 
που ισχύει σήμερα ανέρχεται στο ποσό των 8.516.928 
δραχμών. 

3. Την αριθμ. 2/27/28.5.96 σύμφωνη γνωμοδότηση του 
Υπηρεσιακού Συμβουλίου προσωπικού ΟΤΑ του άρθρου 8 
του Ν. 2307/95, αποφασίζουμε: 

1. Υπάγουμε στις διατάξεις του πρώτου (Α') μέρους του 
Ν. 1188/81 το τακτικό προσωπικό της Δημοτικής Βιβλιο¬ 


θήκης Καρδίτσας επειδή συντρέχουν οι νόμιμες προϋπο¬ 
θέσεις. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Δημοτικής Βι¬ 
βλιοθήκης Καρδίτσας το ύψος της οποίας δεν μπορεί να 
προσδιορισθεί. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καρδίτσα, 11 Ιουνίου 1996 

Με εντολή Γεν. Γραμματέα Περιφ. Θεσσαλίας 
Ο Αναπληρωτής Περιφ. Δ/ντή 

ΕΜΜΑΝ. ΑΝΤΙΜΗΣΑΡΗΣ 

-φ- 

Αριθ. 4232 (5) 

Τροποποίηση της Σ. 4155/26.5.1992 απόφασης Νο¬ 
μάρχη Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του εδαφίου β, της παρ. 8, του άρθρου 
4, του Ν.Δ. 102/73, «Περί οργανώσεως των δια λεωφο¬ 
ρείων αυτ/των εκτελουμένων δημοσίων επιβατικών συ¬ 
γκοινωνιών», όπως ανπκαταστάθηκε με το άρθρο 16 του 
Ν. 1108/80 και στη συνέχεια με το άρθρο 24 του Ν. 1437/ 
84. 

2. Τις διατάξεις του εδαφίου α, της παρ. 9, του άρθρου 
1, του Π.Δ. 347/88 «Περί μεταβιβάσεως αρμοδιοτήτων 
στους Νομάρχες και στις Περιφερειακές αρχές Διανομαρ- 
χιακού επιπέδου». 

2. Την απόφασή μας Σ-908/20.4.92 «περί διαχωρισμού 
του ΚΤΕΛ Ξάνθης σε Υπεραστικό και Αστικό ΚΤΕΛ». 

4. Την απόφασή μας Σ. 4155/26.5.1992 «Καθορισμός 
δρομολογίων του Αστικού ΚΤΕΛ Ξάνθης», αποφασί¬ 
ζουμε: 

Αντικαθιστούμε την παρ. β αριθ. 6 της απόφασής μας Σ. 
4155/26.5.96 ως εξής: Μετά τη λειτουργία του νέου Νο¬ 
σοκομείου Ξάνθης, η γραμμή πόλεως Ξάνθης - Λευκόπε- 
τρας - Σελέρου παραχωρείται αποκλειστικά στο Υπερα¬ 
στικό ΚΤΕΛ Ξάνθης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ξάνθη, 18 Ιουνίου 1996 
Ο Νομάρχης 

ΠΑΝΑΓΙΩΤΗΣ ΣΑΛΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


